निर्वाचनमा मधेसकेन्द्रित दलको सहभागिता हुन लागेको सुखद समाचारले पनि धेरैलाई उत्साहित तुल्याएको छ। संविधानसभाद्वारा जारी संविधान कार्यान्वयनको महान् मार्गमा मुलुक प्रवेश गरिसकेको देखिएको छ। संविधान जारी गर्दाका जे/जस्ता असन्तुष्टि छन्, तिनलाई सम्बोधन गर्दै जाने अवस्थामा मधेसका दलसमेत पुग्नु आफैंमा सन्तोषलाग्दो विषय हो। दलहरूले आफ्ना मुद्दालाई जीवन्त तुल्याउँदै निर्वाचनमा जानु नै अहिलेको अवस्थाको बुद्धिमत्तापूर्ण कदम पनि हो।
